[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Hoffem ni yn yr Uned Datblygu Dysgu ac Addysgu ddiolch yn fawr i bawb a gyfrannodd ac a ymunodd a\u0302 ni yn ein cynhadledd flynyddol dysgu ac addysgu."}, {"text_idx": "#000003", "text": "Peidiwch a\u0302 phoeni os na fu modd ichi fod yn bresennol \u2013 mae\u2019n bleser gennym gyhoeddi bod yr holl recordiadau bellach ar gael ar dudalen rhaglen y Gynhadledd Flynyddol Dysgu ac Addysgu."}, {"text_idx": "#000004", "text": "Os oeddech yn bresennol yn y gynhadledd eleni, byddai\u2019n dda gennym glywed eich adborth. Llenwch Arolwg Cynhadledd Flynyddol Dysgu ac Addysgu 2022. Rydym yn dechrau ar ein paratoadau ar gyfer ein 11eg Cynhadledd Flynyddol Dysgu ac Addysgu a bydd eich adborth o gymorth inni sicrhau mai\u2019r gynhadledd hon fydd yr orau eto!"}, {"text_idx": "#000006", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000008", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000012", "text": "Ultra Base Navigation: yr enw a roddwyd i\u2019r dyluniad a\u2019r ffordd newydd o lywio o fewn Blackboard, cyn i chi fynd i mewn i fodiwl neu gyfundrefn.Ultra Course View; dyluniad mwy modern a rhyngwyneb hawdd ei ddefnyddio ar gyfer modiwlau, gyda rhai darnau newydd o offer nad ydynt ar gael yn Original Course View.Original Course View; y dyluniad a\u2019r rhyngwyneb yr ydym yn ei ddefnyddio ar hyn o bryd ar gyfer modiwlau, ac sy\u2019n dod i ben yn Blackboard.LTI (Learning Tools Interoperability); mae hyn yn cyfeirio at offer allanol sydd wedi\u2019u hintegreiddio a\u0302 Blackboard, fel Turnitin a Panopto."}, {"text_idx": "#000014", "text": "Ffordd fwy greddfol o ddylunio cyrsiau a chreu cynnwys.Mwy cydnaws a\u0302 dyfeisiau symudol a chyfrifiaduron llechen.Yn elwa yn sgil diweddariadau a chefnogaeth barhaus Blackboard.Estheteg wedi\u2019i diweddaru."}, {"text_idx": "#000015", "text": "Er ein bod yn cydnabod y manteision hyn, gallai\u2019r newid darfu ar gydweithwyr a myfyrwyr ond byddwn yn gweithio\u2019n galed i sicrhau bod y broses o\u2019i gyflwyno yn un mor esmwyth a\u0302 phosibl."}, {"text_idx": "#000016", "text": "Ar gyfer cydweithwyr, byddwn yn cynnal sesiynau hyfforddi y flwyddyn nesaf fel eich bod mor barod a\u0302 phosibl ar gyfer y newid hwn."}, {"text_idx": "#000017", "text": "Yn y blogbost cyntaf hwn, byddwn yn rhoi crynodeb o\u2019n cyfarfod ymwneud cyntaf a\u0302\u2019r rhanddeiliaid, a gynhaliwyd ddydd Gwener 16 Medi. Gwahoddwyd cyfarwyddwyr dysgu ac addysgu eich adran, ynghyd a\u0302 rhanddeiliaid eraill, i\u2019r cyfarfod."}, {"text_idx": "#000018", "text": "Cafodd pawb a oedd yn bresennol daith o amgylch rhyngwyneb Ultra o safbwynt hyfforddwr a diwrnod ym mywyd myfyriwr, wedi eu cyflwyno gan ein cydweithwyr cefnogi cleientiaid o Blackboard."}, {"text_idx": "#000019", "text": "Rydym wedi sicrhau bod y cyfarfod ar gael i bawb drwy Panopto."}, {"text_idx": "#000020", "text": "Yn dilyn y cyfarfod rhanddeiliaid byddwn yn gweithio ar yr agweddau canlynol:"}, {"text_idx": "#000023", "text": "Grw\u0302p lloeren Rhwydwaith Dysgu Gweithredol"}, {"text_idx": "#000025", "text": "Mae strategaeth dysgu ac addysgu APEX y brifysgol yn pwysleisio dysgu gweithredol. Er mwyn cefnogi staff i ddefnyddio dysgu gweithredol yn effeithiol, rydym wedi sefydlu grw\u0302p lloeren Rhwydwaith Dysgu Gweithredol (RhDG) yma ym Mhrifysgol Aberystwyth."}, {"text_idx": "#000026", "text": "Ein nod yw creu cymuned o ymarfer i staff fel y gallwch gyfnewid syniadau a chefnogi eich gilydd wrth ddysgu\u2019n weithredol."}, {"text_idx": "#000028", "text": "Ein cam cyntaf fydd dod a\u0302 staff sydd a\u0302 diddordeb ynghyd ar gyfer cyfnewid syniadau\u2019n anffurfiol. Os oes gennych ddiddordeb mewn dysgu mwy, cysylltwch a\u0302 Mary Jacob."}, {"text_idx": "#000033", "text": "Ers i ni gaffael Vevox rydym wedi bod yn gweithio\u2019n agos gyda\u2019u Rheolwr Gwasanaethau Cwsmeriaid i ddatblygu\u2019r system i ddiwallu anghenion ein dysgu a\u2019n haddysgu ac rydym yn falch iawn o weld y datblygiad hwn."}, {"text_idx": "#000039", "text": "Eisiau dysgu mwy am Vevox?"}, {"text_idx": "#000045", "text": "Cynhelir y sesiwn hyfforddiant hon ar-lein gan ddefnyddio Teams. Anfonir dolen atoch cyn dechrau\u2019r sesiwn."}]